ประจำเดือนมาล่าสุด วันที่ 6/2/61 คะ ใช้ที่ตรวจไข่ก เจอเข้มๆ 2 ขีด วันที่ 26/2/61 เช้าวันนั้นเลย xxx คะ (รอบเดือนประมาน 32, 34 แล้วแต่เดือนคะ) ณ วันนี้ 9 มีนาคม ปจด.ยังไม่มา แบบนี้จะมีโอกาสตั้งครรภ์หรือป่าวค่ะ ถ้าจะตรวจการตั้งครรภ์ต้องตรวจภายในกี่วันหลังปจดเลื่อน เราถึงจะทราบผล ลุ้นมากเลยคะ .. ขอบค่ะ
สวัสดีค่ะ หากเริ่มมีประจำเดือนในวันที่ 6 ก.พ. การมีเพศสัมพันธ์ในวันที่ 26 ก.พ. เท่ากับมีเพศสัมพันธ์ในวันที่ 21 นับตั้งแต่มีประจำเดือนมา ซึ่งหากมีโดยปกติมีระยะห่างระหว่างรอบเดือนที่ 32-34 วัน วันที่ควรจะมีไข่ตกคือประมาณวันที่ 18-20 นับตั้งแต่มีประจำเดือนมา หรือประมาณวันที่ 23-25 ก.พ. ดังนั้นการมีเพศสัมพันธ์ในวันที่ 26 ก.พ. จึงมีโอกาสเป็นไปได้มากที่จะเกิดการตั้งครรภ์ขึ้นได้ค่ะ อีกทั้งหากได้ใช้ชุดตรวจหาวันไข่ตกแล้วพบว่าขึ้น 2 ขีด จึงมีโอกาสเป็นไปได้สูงค่ะหากต้องการตรวจหาการตั้งครรภ์ ในวันนี้ก็สามารถทำได้เลยค่ะ โดยส่วนใหญ่น่าจะตรวจพบได้แล้วค่ะ แต่หากยังตรวจไม่พบ อาจรอให้ประจำเดือนขาดหายไปอย่างน้อย 1-2 วันก็จะตรวจพบได้มากกว่า 90% แล้วค่ะ หากรอให้ประจำเดือนไม่มาเกิน 1 สัปดาห์ โอกาสที่จะตรวจพบก็เกือบ 100% ค่ะ